थोर

थोर नोर्स दन्त्यकथाकथं ह्यांगु सं व दारी दूम्ह पल्पसाया द्यः ख।  वसपोल ओदिन व यर्दया काय्‌ ख। प्राचीन नोर्स विश्वास कथं Ragnarök बिलय्‌ थोरं Jörmungandrयात व Jörmungandrनं थोरयात स्याइ। 

 गुण 
थोर दकले शक्तिशाली नॉर्स द्यःय्‌ छम्ह ख। वासपोल वसपोलया जायन्त(राक्षेस)तयेगु खलकनापया ल्वापुया निंतिं नांजा। वसपोलं आसगार्द (द्यःतयेगु छेँ) व मिदगार्द (मनुतयेगु  छेँ)यात रक्षा याइगु धापू दु। 

 परिवार 
थोर ओदिन (वोतान वा वोदेन) व जायन्तेस (giantess) येर्द (यर्द, अर्थ वा पृथ्वी)या काय्‌ जूगु विश्वास दु। वसपोलया कलायात सिफ धाइगु या। थःगु मिसा राक्षेसनी Járnsaxaनाप थोरया काय्‌ माग्नि व मोदि बुल धाःसा सिफनाप म्ह्याय्‌ थ्रद बुल। थोरया उल धाम्ह सिफया पाखें सौतेला काय्‌ नं दु।

 शक्ति 
थोरं दुगुचा Tanngrisnir व Tanngnjóstrनं सालिगु गसा गया चाहिलिगु धापू दु। 

सागा धाःगु ग्रन्थ कथं थोरनाप छगु चिहाकःगु ज्वानिगु हाकः दूगु  मुगः, म्योल्निरनं दु। थ्व मुगः वांछ्वइबिले जादुइ कथं थुवाइथासय्‌ लिहां व। मुगलं थ्वाइबिलय्‌ पल्पसा व। थ्व मुगलं थोरं थःगु राक्षेस स्याइगु ज्या या।अंग्रेजीइ बिहिबाः थोरया नामं थोर्सदे (थर्सदे) धका तःगु ख।

पुचः:नॉर्स द्यः व देवी